Форкис
Форкис или Форкин () в древногръцката митология е морско хтоническо божество, бог на първичното море. Син е на Понт и Гея или син на Уран и Гея, или син на Понт и Тетида.

Брат на Нерей, Тавмант и Кето. Негова съпруга и сестра е Кето и заедно те имат много деца, повечето от които ужасяващи чудовища (с изключение на Хесперидите).

Според Омир Форкин е морско божество, дядо на циклопа Полифем.

Форкис е името на фригийски предводител по времето на Троянската война. Убит е от Аякс Теламонид.

Деца 
 Ехидна
 Горгони (Евриала, Медуза, Стено) и Граи (Дейно, Енио, Пемфредо)
 Хеспериди – Игъл, Аретуза, Еритея, Хесперия
 Драконът Ладон
 чудовищата Сцила и Харибда (от съюза с Хеката, Ламия или Кето).
 Сирени
 Туза

Източници 

Древногръцки богове
Древногръцки герои
Потомство на Гея